2024-2025 оқу жылы

Жалпы ата-аналар жиналысының хаттамасы №4хаттамасы

Орал қаласы                                                                  24 қыркүйек2024жыл
Тақырыбы: «Балабақша мен ата-ана бірлігі»
Өткізу түрі: Жалпы ата-аналар жиналысы, баяндама, кеңес беру, пікір алмасу.
Мақсаты:Ата-аналарды 2024–2025 оқу жылының жұмыс жоспарымен таныстыру,
балалардың балабақшаға бейімделу ерекшеліктері туралы ақпарат беру, баланың өзіне-өзі
қызмет ету дағдыларын қалыптастырудың маңызын түсіндіру, салауатты өмір салтын
насихаттау және отбасы мен балабақша арасындағы
Қатысқандар:Балабақша меңгерушісі, әдіскер, медицина қызметкері, тәрбиешілер, атааналар.
Күн тәртібі
І бөлім
1. Ата-аналарды 2024–2025 оқу жылының жоспарымен таныстыру.
2. «Баланың балабақшаға бейімделуі» тақырыбындағы кеңес.
3. «Баланың өз-өзіне қызмет етуі».
4. Кеңес: «Балаға қандай дәрумен керек?»
ІІ бөлім
«Балабақша мен ата-ана бірлігі»
1. Баяндама: «Бала ата-ананың айнасы».
2. «Қандай жағдайда баланы жазалауға болмайды, қашан баланы мадақтап, мақтауға
болады?» тақырыбында кеңес және пікір алмасу.
Тыңдалды
Бірінші мәселе бойынша:
Балабақша меңгерушісі ата-аналарды 2024–2025 оқу жылының жылдық
жоспарымен таныстырды. Балабақшаның негізгі мақсат-міндеттері, оқу-тәрбие
жұмысының бағыттары, мерекелік іс-шаралар, үйірме жұмыстары және ата-аналармен
бірлескен жұмыстар туралы толық ақпарат берді.
Балалардың қауіпсіздігін қамтамасыз ету, тәрбиелеу мен оқытудағы ата-аналардың
жауапкершілігі туралы да айтылды.
Екінші мәселе бойынша:
Педагог «Баланың балабақшаға бейімделуі» тақырыбында кеңес берді.
Балалардың жаңа ортаға үйрену кезеңіндегі психологиялық ерекшеліктері түсіндіріліп,
бейімделу кезеңінде ата-аналардың балаға қолдау көрсету жолдары ұсынылды. Сонымен
қатар баланың эмоционалдық тұрақтылығын сақтау, тәрбиешімен бірлесе жұмыс жасау
жөнінде кеңестер берілді.
Үшінші мәселе бойынша:
Топ тәрбиешісі «Баланың өз-өзіне қызмет етуі» тақырыбында баяндама
жасады.
Баланың дербестігін дамыту, киіну, шешіну, жеке бас гигиенасын сақтау, ойыншықтарын
жинастыру сияқты дағдыларды қалыптастырудың маңыздылығы айтылды. Ата-аналарға
үй жағдайында баланың өз бетінше әрекет етуіне мүмкіндік беру ұсынылды.
Төртінші мәселе бойынша:
Медицина қызметкері «Балаға қандай дәрумен керек?» тақырыбында кеңес
өткізді.
Балалардың дұрыс тамақтануы, иммунитетті нығайту, дәрумендердің ағзаға пайдасы және
маусымдық аурулардың алдын алу жолдары туралы түсіндірілді. Ата-аналарға пайдалы
тағамдарды тұтыну жөнінде ұсыныстар берілді.
Бесінші мәселе бойынша:
Тәрбиеші: «Бала ата-ананың айнасы» тақырыбында баяндама жасады.
Бала тәрбиесіндегі ата-ананың жеке үлгісі, отбасындағы қарым-қатынас мәдениеті және
баланың мінез-құлқының қалыптасуына отбасының әсері туралы кеңінен айтылды.
Баяндама барысында бала тәрбиесіндегі жауапкершілік, мейірімділік және өзара
түсіністіктің маңыздылығы ерекше атап өтілді.
Алтыншы мәселе бойынша:
Педагог А.Даулеткалиева «Қандай жағдайда баланы жазалауға болмайды, қашан баланы
мадақтап, мақтауға болады?» тақырыбында кеңес өткізді.
Баланың психологиялық дамуына кері әсер ететін жазалау түрлері түсіндірілді. Баланы
мадақтау арқылы оның өзіне деген сенімін қалыптастыру, жақсы мінез-құлқын қолдау
жолдары көрсетілді.
Ата-аналар өз тәжірибелерімен бөлісіп, бала тәрбиесіне қатысты сұрақтарын қойды.
Сөйледі
Ата-аналар балабақша жұмысына қолдау көрсететіндерін білдіріп, баланың балабақшаға
бейімделуі, денсаулығы және тәрбиесіне қатысты сұрақтар қойды. Педагогтер тарапынан
қажетті түсіндірмелер берілді.
Шешім
1. 2024–2025 оқу жылының жылдық жұмыс жоспары ата-аналардың назарына
алынсын.
2. Баланың балабақшаға бейімделу кезеңінде ата-аналар педагогтердің ұсынымдарын
басшылыққа алсын.
3. Балалардың өзіне-өзі қызмет ету дағдыларын қалыптастыру жұмыстары отбасы
мен балабақшада бірлесіп жүргізілсін.
4. Балалардың дұрыс тамақтануына және дәрумендерді жеткілікті қабылдауына атааналар тарапынан бақылау күшейтілсін.
5. Балабақша мен отбасы арасындағы ынтымақтастық нығайтылсын.
6. Бала тәрбиесінде мадақтау әдістерін көбірек қолданып, психологиялық қысым
көрсетуге жол бермеу ұсынылсын.
7. Қабылданған шешімдердің орындалуын бақылау топ тәрбиешілері мен балабақша
әкімшілігіне жүктелсін.

Төрайымы: _________________ Джуламанова В.Б
